Nízky tep ,vysoký tlak
Dobrý deň,čo odporúčate na vyšší tlak 150/100 a tep 30-40
Dobrý deň.
Ďakujeme za Vašu otázku.
Bradykardia alebo nízky tep je definovaná ako pokles srdcovej frekvencie pod 50 (podľa niektorých autorov 60) tepov za minútu. Srdcová frekvencia závisí od
veku, kondície, od stupňa fyzickej aktivity, telesnej teploty a podobne, pričom so stúpajúcim vekom a vyšším stupňom trénovanosti pacienta klesá.
Príčin bradykardie môže byť niekoľko, napríklad vrodené príčiny, mechanické poškodenie, zápaly, autoimunitné ochorenia alebo užívanie niektorých liekov.
V prípade súčasného výskytu vysokého krvného tlaku a nízkeho tepu je potrebné navštíviť odborného lekára, ktorý zistí príčiny a nastaví vhodnú liečbu.
Prajem pekný zvyšok dňa.
S pozdravom
Mgr. Barbora Bičanovská